OzLabs/hebrew-wiki-articles huggingface dataset:
וילחיבצי

וילחיבצי (באוקראינית: Вільхівці; בהונגרית: Irhóc, אירהוץ; ברוסית: Ольхо́вцы, אולחובצי; ביידיש: ווילחאוויץ) הוא כפר במחוז זקרפטיה שבמערב אוקראינה.

==היסטוריה==
עד שנת 1918 היה האזור במחוז מרמורש שבממלכת הונגריה, ומשנת 1919 עד 1939 ברפובליקה הצ'כוסלובקית. בימי מלחמת העולם השנייה היה המחוז תחת כיבוש הונגרי ובשנת 1945 סופח לאוקראינה, אז הרפובליקה הסובייטית הסוציאליסטית האוקראינית בברית המועצות.

==יהודי וילחיבצי==
בית הקברות היהודי בכפר
יהודים התיישבו במקום בתחילת המאה ה-18 ובשנת 1768 היו בכפר 11 משפחות יהודיות. הקהילה היהודית הוקמה רשמית בשנת 1830 אז גרו בכפר 63 יהודים. לקהילה היו בית כנסת ובית עלמין

בשנת 1941 גורשו מספר משפחות ללא אזרחות הונגרית ונרצחו באזור קמניץ-פודולסקי, בשנת 1944 נשלחו יתר היהודים למחנה ההשמדה אושוויץ.

==לקריאה נוספת==
*אירהוץ (וילחוביץ), בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמודים 30–31. (נתוני האוכלוסין בספר מבוססים ברובם על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==

* 

קטגוריה:מחוז זקרפטיה: יישובים
קטגוריה:קהילות יהודיות שהושמדו בשואה
קטגוריה:אוקראינה: כפרים
יחסי איטליה–קניה

יחסי איטליה–קניה הם היחסים שבין הרפובליקה האיטלקית לרפובליקת קניה.

==היסטוריה==
היחסים בין שתי המדינות היו תמיד טובים. המיסיונרים האיטלקיים הראשונים הגיעו לקניה כבר בשנת 1902.

בשנת 2009 ראש ממשלת קניה ביקר באיטליה. בשנת 2010 ביקר בקניה שר החוץ האיטלקי, פרנקו פרטיני. מזכירי הקבינט הקנייתי לאוצר ולחקלאות ביקרו אף הם בקניה.

ביולי 2015, ראש הממשלה האיטלקי מתאו רנצי הגיע לביקור רשמי בן יומיים בקניה. הוא נפגש עם הנשיא הקנייתי אוהורו קניאטה ושוחח עימו בעיקר על המאמצים המשותפים למלחמה בטרור ועל השקעות בקניה.

==שיתוף פעולה כלכלי==
היחסים הכלכליים בין המדינות החלו כבר בשנות השישים, אך ההסכם הרשמי הראשון ביניהן נחתם ב-1985. בין 1985 ל-2010 קיבלה ממשלת קניה כ-160 מיליון אירו לתמיכה ופיתוח וכ-50 מיליון אירו נוספים בהלוואה.

בניירובי נבנה "המכון האיטלקי לתרבות".

במסגרת פרויקט "סאן מרקו" נבנה בקניה בהשתתפות שתי המדינות "מרכז החלל ברוגליו", הפועל משנת 1964.

בשנת 1996 חתמו שתי המדינות על הסכם פיתוח והגנה על השקעות.

קניה מייצאת לאיטליה מדי שנה סחורות בשווי 33 מיליון אירו, ואיטליה מייצאת לקניה מדי שנה סחורות בשווי 89.3 מיליון אירו.

איטליה אחראית על מספר התיירים השלישי בגודלו שמגיע לקניה מאירופה, אחרי גרמניה וצרפת. בשנת 2013 ביקרו בקניה כ-82,000 תיירים איטלקיים.

חוף ימה ונמליה של קניה הופכות אותה לשוק ולנקודת גישה מסחרית לכל מזרח אפריקה, והיא מהווה תחנת מעבר ושוק מרכזי לכל קשרי המסחר של איטליה באפריקה.

מיוני 2019 חברת קניה איירווייז תחל בטיסות ישירות בקו ניירובי-רומא.

==נציגות דיפלומטית==
לאיטליה יש שגרירות הממוקמת בניירובי.

לקניה יש שגרירות הממוקמת ברומא, והשגריר הקנייתי באיטליה משמש גם כשגריר ביוון, מלטה, קפריסין ופולין.

==קישורים חיצוניים==

* [https://ambnairobi.esteri.it/Ambasciata_Nairobi/it/ אתר שגרירות איטליה בניירובי]
* [http://www.embassyofkenya.it/index.php?lang=en אתר שגרירות קניה ברומא]

==הערות שוליים==
מלחמת האדם הזקן

מלחמת האדם הזקן (באנגלית: Old Man's War) הוא רומן מסוגת המדע הבדיוני הצבאי, מאת הסופר האמריקאי ג'ון סקאלזי, אשר יצא לאור באנגלית בשנת 2005 ותורגם לעברית בשנת 2006, זהו הספר הראשון בסאגה שמונה נכון להיום שישה ספרים ושלושה סיפורים.

== תקציר==
העלילה מתרחש בארצות הברית בעתיד, ומסופרת מנקודת מבטו של ג'ון פרי, אשר בגיל 75 מתנדב לצה"מ (צבא הגנת המושבות) אשר מגן על מושבות אנושיות בחלל.

== עלילה ==
===תחילת העלילה ===
עלילת הספר מתחילה מתיאור בגוף ראשון של ג'ון פרי, אדם זקן בן 75, אשר התאלמן מספר שנים קודם לכן.
בגיל 75 תושבי כדור הארץ יכולים להתנדב לצה"מ (צבא הגנת המושבות) אשר מגן על מושבות אנושיות בחלל.
בעתיד, האנושות פיתחה חלליות אשר יכולות לעקוף את מהירות האור (על בסיס של תאוריית הקוונטים), והאנושות החלה להתיישב בחלל, בכוכבי לכת דמויי כדור הארץ.

עם הזמן, נוצר נתק בין כדור הארץ לבין המושבות בחלל, כך שלמושבות יש מונופול על התנועה בחלל, וכן יש להן טכנולוגיות מתקדמות מאוד אותן הן לא חולקות עם כדור הארץ.
בעקבות כך, תושבי כדור הארץ יכולים להתגייס בגיל 75 (גיל זיקנה רגיל על פי המתואר בספר) לצה"מ לתקופה של שנתיים, כאשר לצבא הגנת המושבות שמורה הזכות להאריך את זמן השירות בעשר שנים נוספות.

מכיוון שנוצר נתק בין כדור הארץ לבין המושבות, תושבי כדור הארץ לא מכירים את הטכנולוגיות העדכניות שבידי צה"מ, ומבינים כי בגיל 75 לצה"מ צריכה להיות טכנולוגיה רפואית מתקדמת אשר תשפר את בריאותם ותאפשר להם לתפקד כחיילים.

===המשך העלילה===
ג'ון מתגייס לצה"מ כאשר חללית של צה"מ לוקחת אותו ועוד מספר חברים שפגש בדרך לבסיס טירונים.
בחלק זה מתואר איך ג'ון עובר טירונות, לומד את השימוש בכלי נשק מתקדמים ועוד.
לאחר מכן, ג'ון מוצב בפלוגה קרבית ומתחיל להשתתף בקרבות נגד גזעי חייזריים שונים.

=== נושאי משנה נוספים ===
פרט לעלילת הסיפור עצמו, הספר דן גם בהיבטים של ההזדקנות, הפחד מהמוות, אהבה, מוסר ועוד.

ג'ון סקאלזי מציין, כי הושפע בכתיבת הספר מ"לוחמי החלל" של רוברט היינליין.

== הוצאה בעברית ==
הספר יצא לאור בעברית ב־2006 בהוצאת ינשוף בתרגומו של רז גרינברג. ב־2020 הספר יצא שוב בהוצאת אופוס ונוסף לו הסיפור הקצר שאלות לחייל בתרגומו של צפריר גרוסמן.

==סאגת מלחמת האדם הזקן ==
*מלחמת האדם הזקן - הספר הראשון בסדרה
*בריגדות הרפאים - הספר השני בסדרה
*המושבה האחרונה - הספר השלישי בסדרה
* - הספר הרביעי בסדרה
* - הספר החמישי בסדרה
* - הספר השישי בסדרה.
*יומני סייגן - נובלה שמתרחשת מבחינה כרונולוגית בין הספר השני לשלישי
*שאלות לחייל - סיפור קצר על ג'ון פרי המתרחש לפני הספר השלישי
*After the Coup - סיפור קצר על הארי וילסון

== ביקורות ==
הספר זכה לביקורות רבות ששיבחו אותו וכן זכה בפרסים ודירוגים נחשבים: 
*מועמד לפרס הוגו לספר הטוב ביותר לשנת 2006
*בסקר של קוראים של ה NPR שנערך ב 2011, הספר זכה להיות במקום ה 74 מבין 100 ספרי הפנטזיה והמדע הבדיוניים הטובים ביותר
*זכה בפרס גפן כספר המדע הבדיוני המתורגם לשנת 2007
*באתר Goodreads הספר קיבל ציון של כ 4.2 על ידי כ 130,000 מצביעים

==קישורים חיצוניים==
*
*[http://www.blipanika.co.il/?p=1286 ביקורת על "מלחמת האדם הזקן"] באתר [http://www.blipanika.co.il/ בלי פאניקה]
* 

==הערות שוליים==

קטגוריה:ספרי 2005
קטגוריה:ספרי מדע בדיוני צבאי
קטגוריה:ספרי מדע בדיוני
קטגוריה:יצירות זוכות פרס גפן
ג'ון בוגל

ג'ון קליפטון "ג'ק" בוגל (באנגלית: John Clifton "Jack" Bogle; 8 במאי 1929 – 16 בינואר 2019) היה איל הון אמריקאי אשר התמחה בהשקעות ופילנתרופ. הוא היה המייסד והמנכ"ל של קבוצת ונגארד , מחלוצי ההשקעה הפסיבית, ויוצר הקרן המחקה הראשונה. כתב מספר ספרים מצליחים בנושא השקעות.

==ביוגרפיה==
בוגל היה בן של משפחה שהיגרה מסקוטלנד לארצות הברית. משפחת ארמסטרונג, של אבותיה של אימו הגיעה לארצות הברית בתחילת המאה ה-18. בוגל רואה בסבו של סבו ממשפחה זו, פילנדר בניסטר ארמסטרונג, איש עסקים בתחום הביטוח, דמות שהוותה עבורו השראה להתנהלות אישית וכלכלית.

בוגל ואחיו התאום דייוויד נולדו במונקלייר, ניו ג'רזי לוויליאם ייטס בוגל ג'וניור ולג'וזפין לוריין היפקינס. משפחתו של בוגל איבדה את כספה בשפל הגדול ונאלצה למכור את ביתה. אביו של בוגל הפך לאלכוהוליסט, דבר שהוביל לגירושי ההורים. בשנת 1951 בוגל סיים לימודי תואר ראשון בכלכלה באוניברסיטת פרינסטון. התזה שכתב הייתה על קרנות נאמנות, מכשיר פיננסי, חדש באותם ימים. עם סיום לימודיו הוא החל לעבוד בחברת ההשקעות וולינגטון.

ב-22 בספטמבר 1956 בוגל נישא לאיב שררד, לזוג נולדו שישה ילדים. למרות מחלת לב כרונית שהובילה לכך שבגיל 31 עבר התקף לב ראשון, ומאוחר יותר הובילה לכך שעבר השתלת לב, בוגל טיפס בסולם החברה ובשנת 1970 הוא מונה ליושב ראש החברה. בשנת 1974 הוא פוטר אחרי שהמיזוג שאישר הוביל את החברה להפסדים כבדים. מאבק השליטה הוביל את בוגל לייסד את חברת ונגארד ולפנות להשקעות פאסיביות בהן לא תמך עד אותו זמן. הרעיון של בוגל היה שבמקום לנסות לנצח את השוק ולגבות עמלות גבוהות, כדאי ליצור קרן שתנסה לחקות את תוצאות המדד אחריו תעקוב, מתוך מחשבה שבטווח הארוך הניסיון לחקות את תוצאות השוק יביא לתוצאות טובות יותר, עם פחות סיכון למשקיעים ופחות עלויות למשקיעים מאשר קרן המנוהלת באופן אקטיבי שמנסה להביס את המדד ועם פחות סיכון למשקיעים. בתחילה הרעיון התקבל בביקורתיות, אך כעת ונגארד היא בין חברות ההשקעה הגדולות בארצות הברית, והקרנות המחקות הפכו לפופולריות והביאו להורדת עלויות בתעשייה הפיננסית. בשנת 1996 הוא ויתר על תפקידו כמנכ"ל ונגארד לטובת ג'ון ג'. בראנן, יורשו המיועד ויד ימינו, ועבר השתלת לב. חזרתו לחברה הובילה לחיכוכים בינו לבין בראנן. בשנת 1999 בוגל עזב את החברה ועבר לחברת מחקר שלא קשורה ישירות לחברה. בזמן עבודתו בוונגארד הוא תרם מחצית ממשכורתו לצדקה. ג'ון בוגל נפטר ב-16 בינואר 2019 בביתו בארצות הברית<ref></ref>.

==לקריאה נוספת==
* ג'ון בוגל, המדריך למשקיע המתחיל, הוצאת סלע מאיר, 2021.
<div style="direction: ltr;">
* John c. Bogle. Enough. True Measures of Money, Business and Life, 2009. New Jersy: John Wiley and Sons Inc, 
</div>

==קישורים חיצוניים==
* 

* 

==הערות שוליים==

קטגוריה:אנשי עסקים אמריקאים
קטגוריה:נדבנים אמריקאים
קטגוריה:בוגרי אוניברסיטת פרינסטון
קטגוריה:אמריקאים שהופיעו ברשימת טיים 100
קטגוריה:אמריקאים שנולדו ב-1929
קטגוריה:אמריקאים שנפטרו ב-2019
אולי מאורר

אולריך "אולי" מאורר (בגרמנית: Ulrich "Ueli" Maurer; נולד ב-1 בדצמבר 1950) הוא פוליטיקאי שווייצרי, שכיהן כנשיא שווייץ בשנים 2013 ו-2019. כיהן גם כראש מחלקת הכספים במועצת הברית (הממשלה) של שווייץ.

==ביוגרפיה==
מאורר נולד כבנו של חקלאי עני בקנטון ציריך. הוא הוסמך כרואה חשבון, היה מנהל אגודת החקלאים של קנטון ציריך, נשיא אגודת מגדלי הירקות בשווייץ ונשיא אגודת המיכון החקלאי של שווייץ. שירת בצבא שווייץ והגיע לתפקיד של מפקד גדוד רגלים רכוב על אופניים בדרגת רב-סרן.

מאורר היה לחבר במפלגת העם השווייצרית. בשנת 1978 החל לעבוד בממשל מחוז הינוויל (Hinwil) שבקנטון ציריך. ב-1983 נבחר לכהן במועצת הקנטון ואף היה יושב הראש שלה. ב-1991 הפסיד בבחירות חוזרות למועצת הקנטון, אך נבחר לחבר האספה הפדרלית של שווייץ, שבה כיהן עד 2008.

ב-1996 נבחר מאורר לנשיא מפלגת העם וכיהן בתפקיד עד לאחר הבחירות הפדרליות ב-2007. בכהונתו זו נקט ברטוריקה אגרסיבית שחרגה מקוד ההתנהגות הפוליטי שהיה מקובל בשווייץ עד אז. עם זאת זכה בהמשך להערכה בזכות התנהלותו כחבר מועצת הברית של שווייץ. במהלך כהונתו הוכפל מספר הבוחרים שתמכו במפלגה והיא הייתה למפלגה הגדולה במדינה (אם כי רוב הקרדיט על כך ניתן לאיש החזק במפלגה, כריסטוף בלוכר (Christoph Blocher)). ב-2008 נכשל בניסיונו להיבחר למועצת המדינות, הבית העליון של האספה הפדרלית השווייצרית.

===כהונה במועצה הפדרלית===
בדצמבר 2008 נבחר מאורר על ידי האספה הפדרלית לכהן כחבר מועצת הברית במקומו של סמואל שמיד (Samuel Schmid). הוא החל בכהונתו בראשית 2009 כראש המחלקה לביטחון, הגנה אזרחית וספורט. בשלהי 2015 נבחר שנית לכהן במועצה הפדרלית. ב-2016 עבר לכהן כראש מחלקת הכספים. במסגרתו השתתף ב-2017 בפסגת ה-G-20 שנערכה בהמבורג שבגרמניה - השתתפות ראשונה בפסגה של חבר הממשלה הפדרלית של שווייץ.

בשנת 2012 כיהן מאורר כסגנה של נשיאת שווייץ אוולינה וידמר-שלומפף, ובמהלך 2013 היה נשיא המדינה. ב-2018 כיהן שנית כסגן הנשיא בשנת נשיאותו של אלן ברסה, וב-2019 כיהן בכהונה שנייה כנשיא. בסוף שנת 2022 סיים את כהונתו במועצה הפדרלית של שווייץ. במקומו מונתה כראש מחלקת הכספים קארין קלר-סוטר.

מאורר מתגורר בהינוויל שבקנטון ציריך. הוא נשוי ואב לשישה ילדים.

==קישורים חיצוניים==

* [https://www.admin.ch/gov/en/start/federal-council/members-of-the-federal-council/ueli-maurer.html אולי מאורר], באתר מועצת הברית של שווייץ
* [https://www.swissinfo.ch/eng/politics/first-among-equals_ueli-maurer---an-old--new-swiss-president/44646694 First among equals: Ueli Maurer – an old, new Swiss president], באתר Swissinfo

קטגוריה:נשיאי שווייץ
קטגוריה:שרי האוצר של שווייץ
קטגוריה:שרי הגנה
קטגוריה:שרי ספורט
קטגוריה:ילידי 1950
קלייר קוטרל

קלייר קוטרל (באנגלית: Claire Cotrill, נולדה ב-18 באוגוסט 1998), הידועה בשם הבמה קליירו (Clairo) ובעבר גם כ"די.ג'יי. בייבי בנז" (DJ Baby Benz) היא מוזיקאית אמריקאית. סגנונה המוזיקלי לרוב מוגדר כ"פופ חדר שינה" (bedroom pop).

== קריירה ==
קליירו החלה להקליט שירים בגיל 13 בטלפון שלה, בעיקר גרסאות כיסוי. מאוחר יותר העלתה את הקלטותיה למגוון רשתות אינטרנט, ובתחילה זכתה למידה מועטה של פופולריות, אם כי לא לאנונימיות מוחלטת. בגילים יותר מאוחרים החלה ליצור ולפרסם שירים מקוריים. ב-4 באוגוסט 2017 קוטרל העלתה ליוטיוב את "Pretty Girl", שיר מקורי שזכה לפופולריות רבה. בזכות הצלחת השיר קוטרל חתמה על חוזה עם חברת התקליטים העצמאית "פיידר" (FADER Label) המבוססת בניו-יורק. ב-25 במאי 2018 הוציאה את המיני-אלבום Diary 001, התוכן הראשון שהוציאה במסגרת מקצועית. כמו כן, היא הופיעה מספר פעמים כמופע הפתיחה של זמרת הפופ דואה ליפה, ובנוסף במגוון הופעות יחיד ופסטיבלי מוזיקה (כגון קוצ'לה).

ב-2 באוגוסט 2019 קוטרל הוציאה את אלבומה הראשון (תחת חברת תקליטים ), Immunity. לקראת יציאתו, התפרסמו 3 סינגלים: Bags, Closer to You ו-Sofia. באותה השנה, השתתפה בתוכנית "אפל מיוזיק: הבא".

== חיים אישיים ==
קוטרל התגוררה בתקופות שונות בחייה באטלנטה, סיאטל, ובעיירה קטנה ליד בוסטון.

היא מתארת את ילדותה כשמחה ורגילה. משפחתה חובבת מוזיקה. אביה ג'ף הוא איש שיווק וניהול, אשר עבד בין השאר בתפקידים הקשורים לתעשיית המוזיקה, כגון סגן הנשיא של חברת התקליטים של סטארבקס Hear Music וכחבר דירקטוריון בארגון הפילנתרופי MusiCares. אימה, אליסון, היא צלמת.

קוטרל מגדירה את עצמה כביסקסואלית.

==דיסקוגרפיה==
===אלבומי אולפן===
* 2019: Immunity
* 2021: Sling
* 2024: Charm

===מיני-אלבומים===
* 2018: Diary 001

==קישורים חיצוניים==

* 

== הערות שוליים ==

קטגוריה:זמרות אמריקאיות
קטגוריה:זמרים אמריקאים
קטגוריה:זמרים להט"בים אמריקאים
קטגוריה:מוזיקאים אמריקאים
קטגוריה:ביסקסואליות אמריקאיות
קטגוריה:אמריקאיות שנולדו ב-1998
קטגוריה:אמריקאים שנולדו ב-1998
עידן חיים

עידן חיים
עידן חיים ביום צילומים
עידן חיים
עידן חיים (נולד ב-31 בדצמבר 1987) הוא זמר ישראלי.

==ביוגרפיה==
עידן חיים בהופעה
חיים נולד בעפולה. למד בפנימיית כפר הנוער ויצו ניר העמק.

בשנת 2011 התמודד חיים בתוכנית הריאליטי "כוכב נולד" בעונתה התשיעית.

לאחר התוכנית, הוציא חיים סינגל ראשון, "הבטן מתהפכת" ולאחריו המשיך להוציא מספר סינגלים נוספים. השיר "אתה באבא", שיצא לאור ב-2013, נכתב והולחן על ידי חיים לזכר אביו של טום קשתי.

בשנת 2014 הוציא חיים מספר שירים נוספים, בהם "נסיכת הים", ובנוסף הופיע כסולן עם להקת האירועים "מומנטוס".

בשנת 2017 שיתף פעולה עם רון נשר בשיר "תחת אש" ועם עומרי 69 סגל בשיר "Oh my", בשיר "הלילה יורד" עם MC Sapinho, ובשיר "לילה טוב" עם רון נשר וארז שפירא. הוא המשיך לשתף פעולה עם רון נשר בשיר "#דודוזר" שיצא בשנת 2018, ובאותה שנה הקים הרכב אירועים בשם "קונספט".

במקביל להיותו זמר, עובד חיים כנהג. הוא פתח קורס ללימודי גיטרה ופתח קהילה לתלמידי הקורס בשם "ישראל מנגנת".

== דיסקוגרפיה ==
=== סינגלים ===
* הבטן מתהפכת, 2011, הפיק: תמיר צור
* בנית לי אימפריה, 2011, מילים: לי קיסר
* המסע של שנינו, 2012, מילים: נועם חורם
* רעידת אדמה, 2013, מילים: יוסי גיספן; לחן: עדי לאון
* נסיכת הים, 2014, מילים: ארלט ספדיה; לחן: עדי ליאון; עיבוד: דודו קומה
* וידוי, 2014
* ציפורים שרות, 2014, מילים: רמי לב; לחן: עדי לאון
* קורא אלייך, 2014, מילים: אסף אדם ויניב אוחנה
* אחת ומיוחדת, 2015, מילים ולחן: עידן חיים ואורן איתן
* מזיזה את הגרוב, 2015, מילים ולחן: עידן חיים ואורן איתן
* בת של מלך, 2015
* נילחם בלילות הקרים, 2015, מילים ולחן: חננאל שמעון
* מרגיש רווק, 2016, מילים ולחן: אופיר כהן
* תחת אש, 2017, יחד עם רון נשר; מילים: רון נשר, ויק אוחנה ג׳אן ואדיר נגר; לחן: עידן חיים, ורון נשר; עיבוד והפקה מוזיקלית: אדיר נגר
* יום שישי (קאבר של בנזין), יחד עם רון נשר
* Oh my, 2017, עם עומרי 69 סגל
* הלילה יורד, 2017, עם MC Sapinho
* לילה טוב, 2017, עם רון נשר וארז שפירא
* נעים מאוד, 2018, מילים ולחן: רון נשר
* קפוצ'ינו, 2018, מילים: שיר לב ומיתר לב; לחן: רמי לב
* האקסית שלי צדקה, 2019, מילים ולחן: עידן חיים
* עופי על עצמך, 2019, מילים ולחן: עידן חיים
* איזה כייף שכייף, 2019, מילים: רמי לב ושיר לב; לחן: לוצ’יאנו
* צלקות מהחיים, 2019, מילים ולחן: אורי אבני ועידן חיים

==קישורים חיצוניים==
*[https://www.youtube.com/user/IdanHaimMusic ערוץ הווידאו של עידן חיים], באתר יוטיוב

==הערות שוליים==

קטגוריה:זמרים ישראלים
קטגוריה:בוגרי כפר הנוער ויצו ניר העמק
קטגוריה:ישראלים שנולדו ב-1987
אנטארקטוזאורוס

אנטארקטוזאורוס (שם מדעי: Antarctosaurus; מילולית: "לטאה דרומית") הוא סוג של דינוזאור זאורופוד ממשפחת האנטארקטוזאוריים אשר חי באמריקה הדרומית במשל הקרטיקון העליון לפני 83 מיליון שנה. בניגוד לפירוש הרווח של שמו הוא אינו חי באנטארקטיקה אלא בארגנטינה, שהייתה דרומית יחסית לשאר המדינות.

דינוזאור זה היה קרוב משפחתו של הכבד שבכל הדינוזאורים - הארגנטינוזאורוס - והוא דמה לו כנראה במראה וגם הגיע לגודל מרשים. מחקר נערך על המין הגדול שבמיני האנטרקטוזאורוס Antarctosaurus giganteus, שהיה בעל עצם ירך באורך 2.35 מטר, מהגבוהות והארוכות מכל דינוזאור. החוקר גרגורי ס.פאול הניח ב-1994 שאורך הדינוזאור הגיע ל- ומשקלו הגיע ל-80 עד 100 טון מטרי, קרוב מאוד לארגנטינוזאורוס. הערכות מודרניות של משקלו נעות בין 40 ל-69 טון מטרי, ושל אורכו כ-30 מטר. 

מינים נוספים מהסוג שחלקם אולי היו שייכים למינים אחרים הגיעו לאורך קצר יותר. סך הכל נמצאו מהדינוזאור 4 מינים, הראשון שבהם ב-1929. חלק מהם מוטלים בספק.

== קישורים חיצוניים ==

השוואה של אנשים לעצמות הירך של הדינוזאור.

קטגוריה:אנטארקטוזאוריים
קטגוריה:דינוזאורים שחיו בקרטיקון עליון באמריקה הדרומית
קטגוריה:טקסונים שתוארו בידי פרידריך פון הינה
קטגוריה:מאובני טקסונים שתוארו ב-1929
יחסי סאו טומה ופרינסיפה – פורטוגל

סאו טומה ופרינסיפה–פורטוגל הם היחסים הדו-צדדיים, שמתקיימים בין הרפובליקה הדמוקרטית של סאו טומה ופרינסיפה לבין הרפובליקה הפורטוגלית.

== היסטוריה ==
סאו טומה ופרינסיפה הייתה תחת השלטון של האימפריה הפורטוגזית עד לעצמאותה ב-1975.

ב-2009, פורטוגל הייתה היבואנית הגדולה ביותר (59%) לסאו טומה ופרינסיפה.

פורטוגל הייתה היבואנית הרביעית בגודלה של סחורות מסאו טומה ופרינסיפה, עם כ-4.3% מסך היצוא.

בינואר 2011 ביקר בסאו טומה, שר החוץ הפורטוגזי, לואיש אמדו , למשך כיומיים. מספר הסכמים שקידמו את הסחר בין 2 המדינות הושגו. בין ההסכמים היה הסכם לחיסול מס כפול. משרד החוץ הפורטוגלי כינה את היחסים כ"מופלאים".

כפי שקרה עם כף ורדה לפני כניסתו של האירו, סאו טומה ופרינסיפה חתמה על עסקה עם פורטוגל ב-2009, המקשר את המטבע הלאומי, דוברה, עם היורו. שער החליפין נקבע להיות 1 יורו = 24,500 STD.

== ייצוג ==
* לסאו טומה ופרינסיפה יש שגרירות בליסבון, קונסוליה בקוימברה וקונסוליה בפורטו.
* לפורטוגל יש שגרירות בסאו טומה.

== קישורים חיצוניים ==

<div class="mw-content-ltr">
* [http://www.portugalglobal.pt/PT/Internacionalizar/Paginas/MercadosExternos.aspx?marketId=31 Übersicht und Informationsblätter zu São Tomé und Príncipe] auf der Seite der portugiesischen Außenhandelskammer Agência para o Investimento e Comércio Externo de Portugal
* [https://www.saotome.embaixadaportugal.mne.pt/en/ Website der portugiesischen Botschaft in São Tomé und Príncipe]
* [http://www.emb-saotomeprincipe.pt/ Website der são-toméischen Botschaft in Portugal]
</div>

== הערות שוליים ==
רנו טווינגו

רנו טווינגו (בצרפתית: Renault Twingo) היא מכונית מיני, המוגדרת כ"מכונית עירונית", מתוצרת יצרנית הרכב הצרפתית רנו אשר מיוצרת משנת 1992 ועד היום.

דור ראשון של דגם "רנו טווינגו" יוצר בצרפת, ספרד, אורוגוואי וקולומביה.

הדור השני של דגם "רנו טווינגו" יוצר בסלובניה. דור שלישי של הדגם מיוצר בסלובניה, בעיר נובו מסטו באמצעות "Revoz" , יצרנית רכב המשותפת (Joint venture) ל"רנו" ול"Industrija motornih vozil" .

==דורות==
* דור ראשון - יוצר בין השנים 1992–2012.
* דור שני - יוצר בין השנים 2007–2014.
* דור שלישי - מיוצר משנת 2014 ועד היום.

===דור שלישי -מאפיינים===
* דגם הדור השלישי הוצג לראשונה בתערוכת המכוניות הבינלאומית בז'נבה, שנת 2014.
* דגם "רנו טווינגו" פותח בשותפות עם דיימלר AG על בסיס פלטפורמה משותפת לדגם הסמארט פורפור (דור שני). במרץ 2010 הודיעו רנו ודיימלר, במסגרת שותפותן הקיימת, על פרויקט "אדיסון", שיתוף פעולה שמטרתו להמציא פלטפורמה משותפת למכוניות עירוניות קטנות שיתחלקו בין שתי החברות. "רנו" ו"דיימלר" השקיעו באופן שווה בשלב המחקר והפיתוח כאשר 70% מהחלקים משותפים ל"סמארט פורפור" ודגם "רנו טווינגו".
* הדור השלישי של "רנו טווינגו" והדור השני של סמארט פורפור מיוצרים באותו מפעל, בעיר נובו מסטו בסלובניה.
* 5 דלתות - האצ'בק.
* מנוע אחורי.
* מנוע הנעה אחורית.
* בלמים: דיסק מאוורר (קדמיים), תוף (אחוריים).
* קוטר סיבוב בין מדרכות: 8.59 מטר.
* מרווח גחון - 170 מ"מ.
* תקן זיהום אוויר אירופי - EURO 6.
* קיבולת מכל דלק - 35 ליטר.
* תאוצה בין 0 - 100 קמ"ש היא 10.8 שניות (מנוע 898 סמ"ק מגדש טורבו).

==שיווק בישראל==
נכון לפברואר 2019, דגמי "רנו טווינגו" משווקים בישראל ב-3 גרסאות של רמת גימור:
* "ZEN"
* "DYNAMIQUE"
* "INTENSE" - כולל גג פנורמי חשמלי נפתח העשוי מבד.

== תמונות ==
<gallery mode="packed" heights="100">
קובץ:Renault Twingo (22588979429).jpg | רנו טווינגו (דור ראשון)
קובץ:Renault Twingo II Phase I GT Seite.JPG | רנו טווינגו (דור שני)
קובץ:Turquoise Twingo III.jpg | רנו טווינגו (דור שלישי)
</gallery>

==קישורים חיצוניים==

* 
* 
* 
* 

==הערות שוליים==

קטגוריה:מכוניות מיני
קטגוריה:מכוניות קבריולה
קטגוריה:מכוניות מנוע אחורי
קטגוריה:דגמי מכוניות שהושקו ב-1992
קטגוריה:מכוניות צרפתיות
קטגוריה:כלי רכב המיוצרים בספרד
קטגוריה:כלי רכב המיוצרים באורוגוואי
קטגוריה:כלי רכב המורכבים בקולומביה
קטגוריה:כלי רכב המיוצרים בסלובניה
טווינגו
אנביסטיה

אנביסטיה (שם מדעי: Anabisetia) הוא סוג של דינוזאור קטן וצמחוני מקבוצה האורניתופודים אשר חי בתור הקרטיקון של פטגוניה, ארגנטינה לפני 92–95 מיליון שנה. הוא היה קרובו של הגספאריניזאורה מאותו אזור. הוא קיבל את שמו על שם החוקר הארגנטינאי אנה מאריה ביסט (Ana Maria Biset).

מאובני האנביסטיה נמצאו ב-2002 בנאוקן שבארגנטינה, בתצורות ליסאנדרו (Lisandro Formation), בהם כמעט ולא נמצאו דינוזאורים אחרים. נמצאו ממנו 4 דגימות אשר כולם השתייכו לאותו המין. הם כוללים לסת תחתונה, עצמות אגן ירכיים, חוליות וחלק מהזנב. החוקר גרגורי ס. פאול מעריך שהגיע לאורך של 2 מטרים ולמשקל 20 ק"ג. בדומה להיפסילופודון ולגספאריניזאורה הוא היה בעל מקור קרני ומאחוריו שיניים טוחנות גדולות שנועדו לאכילת עלים אם כי אולי היה אוכל-כול. יחסתי למשפחתו היה לו ראש קטן יחסית וצוואר מוארך.

ככל הנראה הוא חי בערבות פטגוניה של הקרטיקון ונע במהירות כדי לברוח מטורפים גדולים כמו הגיגאנוטוזאורוס והמפוזאורוס אשר חיו באזור.

==קישורים חיצוניים==

קטגוריה:אורניתופודה
קטגוריה:דינוזאורים שחיו בקרטיקון עליון באמריקה הדרומית
אלכסנדר, דוכס שלזוויג-הולשטיין-זונדרבורג

אלכסנדר, דוכס שלזוויג-הולשטיין-זונדרבורג (בגרמנית: Herzog Alexander von Schleswig-Holstein-Sonderburg; 20 בינואר 1573 - 13 במאי 1627), היה אציל דני ודוכס שלזוויג-הולשטיין-זונדרבורג.

==ביוגרפיה==
אלכסנדר נולד ב-20 בינואר 1573 בזונדרבורג בשלזוויג, והיה בנם השלישי של יוהאן השני, דוכס שלזוויג-הולשטיין-זונדרבורג ואליזבת מבראונשווייג-גרובנהאגן, בתם של ארנסט השלישי, דוכס בראונשווייג-גרובנהאגן ומרגרטה מפומרניה. מכיוון שאחיו הבכור בחר את ארה כמקום מושבו, אלכסנדר קיבל את זונדרבורג לאחר מות אביהם בשנת 1622, והיה הדוכס השני של הנחלה. ב-13 במאי 1627 מת אלכסנדר בזונדרבורג, ובניו ירשו את נחלותיו.

==משפחתו==
ב-26 בנובמבר 1604 התחתן אלכסנדר באולדנבורג עם דורותיאה משוורצבורג-זונדרסהאוזן, בתם של יוהאן גינטר הראשון, רוזן שוורצבורג-זונדרסהאוזן ואנה מאולדנבורג-דלמנהורסט, ממנה נולדו לו 11 ילדים:
* יוהאן כריסטיאן, דוכס שלזוויג-הולשטיין-זונדרבורג-פרנצהאגן (1607–1653)
* אלכסנדר היינריך, דוכס שלזוויג-הולשטיין-זונדרבורג (1608–1657)
* ארנסט גינטר, דוכס שלזוויג-הולשטיין-זונדרבורג-אוגוסטנבורג (1609–1689)
* גאורג פרידריך, דוכס שלזוויג-הולשטיין-זונדרבורג (1611–1676)
* אוגוסט פיליפ, דוכס שלזוויג-הולשטיין-זונדרבורג-בק (1612–1675)
* אדולף, דוכס שלזוויג-הולשטיין-זונדרבורג (1613–1616)
* אנה אליזבת, דוכסית שלזוויג-הולשטיין-זונדרבורג (1615–1616)
* וילהלם אנטון, דוכס שלזוויג-הולשטיין-זונדרבורג (1616)
* סופיה קתרינה, דוכסית שלזוויג-הולשטיין-זונדרבורג (1617–1696), התחתנה עם אנטון גינטר, רוזן אולדנבורג
* אלאונורה סבינה, דוכסית שלזוויג-הולשטיין-זונדרבורג (1619)
* פיליפ לודוויג, הדוכס שלזוויג-הולשטיין-זונדרבורג-ויסנבורג (1620–1689)

== אילן יוחסין ==

==קישורים חיצוניים==

קטגוריה:בית אולדנבורג
קטגוריה:דוכסים גרמנים
קטגוריה:ילידי 1573
קטגוריה:נפטרים ב-1627
הודאס

הודאס (בהונגרית: Hodász) הוא כפר במחוז סבולץ'-סטמאר-ברג שבמזרח הונגריה.

==יהודי הודאס==
יהודים החלו להתיישב בכפר במחצית השנייה של המאה ה-19, הקהילה היהודית הייתה כפופה לקהילת מאטסלקה, אך היו לה מבני ציבור משלה, ביניהם בית כנסת ובית עלמין. וברבות הימים אף הוקמה ישיבה במקום אותה ייסד הרב אהרון ישעיה פיש.

בשנת 1941 נלקחו גברים צעירים מהקהילה לעבודות שירות, ובשנת 1944 לאחר כניסת הגרמנים להונגריה, הועברו כל יהודי הכפר לגטו במאטסלקה ומשם נשלחו במאי למחנה ההשמדה באושוויץ.

הניצולים שחזרו לאחר מלחמת העולם השנייה לא נותרו במקום.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|195
|
|-
|1880
|236
|1,097
|-
|1910
|231
|
|-
|1920
|212
|
|-
|1930
|191
|
|-
|1941
|167
|2,573
|-
|}

==לקריאה נוספת==
*פנקס הקהילות הונגריה, עמוד 275
*הודאס, בתוך: שלמה שפיצר, קהילות הונגריה: הקהילות החרדיות בהונגריה – תש"ד, ירושלים: מכון ירושלים, תשס"ט, עמוד 133–134. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==

* 
* 
* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
אנדרס וומברגר

אנדרס וומברגר (בספרדית: Andrés Vombergar; נולד ב-20 בנובמבר 1994) הוא כדורגלן ארגנטינאי-סלובני שמשחק כחלוץ עבור סן לורנסו.

== קריירת מועדונים ==
הוא נולד בויז'ה לוסוריאגה שבארגנטינה ושיחק במחלקת הנוער של קבוצת ריבר פלייט.

לאחר תחילת הקריירה שלו בארגנטינה עם קבוצת איטוסיינגו שבבואנוס איירס, בשנת 2014. וומברגר עבר לפניקס בתחילת 2015, שם הוא שיחק במשך שתי עונות. בשנת 2016, הוא הושאל למועדון לוס אנדס.

ב-28 ביולי 2017, חתם על חוזה עם המועדון הסלובני אולימפיה לובליאנה.

בחודש פברואר 2019, חתם וומברגר על חוזה לשלוש וחצי שנים עם המועדון הרוסי אופה מבשקיריה.

== תארים ==
; אולימפיה לובליאנה
* אליפות הליגה הסלובנית: 2017/2018
* הגביע סלובני: 2017/2018
== קישורים חיצוניים ==

== הערות שוליים ==

קטגוריה:כדורגלנים סלובנים
קטגוריה:חלוצי כדורגל סלובנים
קטגוריה:חלוצי כדורגל ארגנטינאים
קטגוריה:כדורגלנים ארגנטינאים
קטגוריה:כדורגלני אולימפיה ליובליאנה
קטגוריה:כדורגלני אופה
קטגוריה:כדורגלני סן לורנסו
קטגוריה:ארגנטינאים שנולדו ב-1994
קטגוריה:סלובנים שנולדו ב-1994
נילי לביא

נילי לביא היא פרופסורית לפסיכולוגיה ולמדעי המוח ומנהלת מעבדת הקשב והמודעות הקוגניטיבית במכון למדעי המוח הקוגניטיביים ביוניברסיטי קולג' לונדון. עמיתה באקדמיה הבריטית, באגודה למדעי הפסיכולוגיה האמריקנית, האגודה המלכותית לביולוגיה והאגודה הבריטית לפסיכולוגיה. לביא ידועה בעיקר בזכות פיתוח תאוריית העומס התפיסתי של תשומת לב, תפיסה ושליטה קוגניטיבית בהקשר של עיבוד מידע.

== השכלה ==
לביא סיימה תואר ראשון בפסיכולוגיה ופילוסופיה באוניברסיטת תל אביב בשנת 1987, והמשיכה לדוקטורט בפסיכולוגיה קוגניטיבית אותו סיימה בשנת 1993. את הפוסט-דוקטורט עשתה באוניברסיטת ברקלי, במעבדה של אן טריזמן. לאחר סיום הפוסט-דוקטורט עברה לאנגליה, שם קיבלה את תפקידה הראשון באקדמיה, במעבדה לפסיכולוגיה יישומית (כיום היחידה למדעי הקוגניציה והמוח), באוניברסיטת קיימברידג'. ב-1995 היא הצטרפה ליוניברסיטי קולג' לונדון.

== מחקר ==
מחקרה של לביא עוסק בהשפעות של עומס מידע על מנגנוני המוח, תפקודים פסיכולוגיים (תפיסה, מודעות, זיכרון ורגש) והתנהגות. מחקר זה נערך במסגרת של תאוריית העומס שפיתחה הנוגעת לתשומת לב ולשליטה קוגניטיבית. לביא הציעה במקור את תאוריית העומס באמצע שנות התשעים כדי ליישב את הוויכוח בנוגע לשלב שבו נעשית סלקציה של הקשב בעיבוד המידע. התאוריה הציעה גישה חדשה באשר לאופי עיבוד המידע, לפיה לעיבוד מידע תפיסתי יש יכולת מוגבלת, אך העיבוד מתבצע באופן אוטומטי על כל המידע שבתוכו. התאוריה מתייחסת להשפעה של תשומת הלב על עיבוד מידע, תפיסה חזותית ומודעות, ובעיקר השימוש בזיכרון העבודה במהלך ביצוע משימות, והדרכים בהן אנשים יכולים להפעיל שליטה קוגניטיבית על התפיסה וההתנהגות שלהם.

== פרסים והוקרה ==
* 2006 - פרס האגודה הפסיכולוגית הבריטית לקוגניציה על תרומה יוצאת דופן למחקר.
* 2011 - נבחרה כ"אשה מעוררת השראה" בקמפיין WiSE (נשים למדע, הנדסה ובנייה) 
* 2012 - פרס אמצע הקריירה מהאגודה לפסיכולוגיה ניסויית.

== חיים אישיים ==

לביא הייתה בת זוגו של המשורר דוד אבידן. לאחר שעברה לאנגליה נישאה לפרופסור ג'ון דרייבר , אף הוא פסיכולוג קוגניטיבי. התאלמנה ב-2011, אם לשני בנים.

==קישורים חיצוניים==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ישראליות שהיגרו לממלכה המאוחדת
קטגוריה:ישראלים שהיגרו לממלכה המאוחדת
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:פסיכולוגים ישראלים
קטגוריה:דפים עם תרגומים שלא נסקרו
קטגוריה:מדעניות מוח ישראליות
קטגוריה:מדעני מוח ישראלים
קטגוריה:ישראליות זוכות פרסים: מדע וטכנולוגיה
קטגוריה:בעלות תואר דוקטור מאוניברסיטת תל אביב
קטגוריה:בעלי תואר דוקטור מאוניברסיטת תל אביב
סלע מעבדות תוכנה

סלע מעבדות תוכנה בע"מ היא חברה ישראלית העוסקת בשירותי מחשוב ענן, בייעוץ וניהול פרויקטים ובפיתוח בתחום התוכנה.

==היסטוריה==

חברת סלע הוקמה בדצמבר 1990 על ידי דוד בסה וקרו (קרופיני) סגל.

בשנת 1992 נפתח מרכז ההדרכה הראשון בבית איילון ברמת גן. בשנת 1998 עברה החברה לבית סלע בבני ברק ושם מוקמו משרדיה ומרכז ההדרכה שלה.

בפברואר 2000, הפכה סלע לחברה ציבורית, תחת המיתוג "סלע גרופ", והנפיקה כ-35% מהון המניות שלה בבורסה לניירות ערך בתל אביב.
בשנת 2001 הוקם הסניף הראשון של סלע מחוץ לישראל, בוושינגטון די. סי., במטרה להקים מערך שידורי רשת, בעיקר למטרות הדרכה. בשנת 2010 רכשו בעלי השליטה את הפעילות העסקית של החברה, ואילו השלד הבורסאי שנותר נמכר לחברת "די מדיקל". נכון לשנת 2021 יש לחברה סניפים גם בהודו ובקנדה. בנובמבר 2021 רכשה קרן פורטיסימו קפיטל 77% ממניות החברה.

== פעילות החברה ==
החברה עוסקת בהדרכה ובפיתוח תוכנה. את פרויקט פיתוח התוכנה המשמעותי הראשון פיתחה החברה בשיתוף יבמ ישראל עבור המוסד לביטוח לאומי – פרויקט גבייה ללא שכירים (גל"ש).

בשנת 2006 החלה החברה לפתח ולייצא את ערכות Microsoft Official Curriculum הנמכרות במרכזי ההדרכה של מיקרוסופט ומשמשות כלומדה הרשמית לתכנים אלו במרכזי Microsoft Learning בעולם כולו. בין השנים 2010–2018 זכתה סלע שש פעמים בפרס השותף המצטיין של מיקרוסופט.

זרוע ההדרכה של החברה נקראת מכללת סלע, ובה שתי מחלקות: מכללה פרטית המיועדת לקהל הרחב, בה לומדים סטודנטים את מקצועות המחשב, ומחלקה עסקית, המספקת שירותי הדרכה לחברות וארגונים: קורסים, השתלמויות וכנסים לאנשי מקצוע.

עוד מקיימת המכללה השתלמויות מקצועיות קצרות בתחומים טכנולוגיים וימי עיון, בתים פתוחים וכנסים בהשתתפות מרצים מרחבי העולם. מאז שנת 1997 עורכת החברה בישראל מספר פעמים בשנה את כנס SELA Developers Practice שבו משתתפים מדי שנה יותר מ-1,500 אנשי פיתוח תוכנה ובדיקות תוכנה והוא כולל הרצאות וסדנאות בתחום.

בינואר 2019 הוכרה סלע על ידי מיקרוסופט העולמית כמוסמכת (Expert MSP (Managed Service Provider, ואחת מ-38 שותפות (Azure partners) בעולם.

==קישורים חיצוניים==
* 
* 
* 

==הערות שוליים==

קטגוריה:חברות תוכנה ישראליות
קטגוריה:בני ברק: חברות
קטגוריה:ישראל: הכשרה מקצועית
קטגוריה:פורטיסימו קפיטל
קטגוריה:ישראל: חברות שהוקמו ב-1990
מיזוג גלקסיות

אנימציה של תהליך ההתמזגות בין שתי גלקסיות
מיזוג גלקסיות (באנגלית: Galaxy Collision), הוא תהליך שבו שתי גלקסיות או יותר הופכות לגלקסיה אחת.

בתהליך, גלקסיות קרובות מסתחררות זו סביב זו בגלל כוח הכבידה שלהן, עד שהן מתמזגות והופכות לאחת. התהליך הוא איטי מאוד, ונמשך מיליארדי שנים. בדרך כלל מעורבות בתהליך גלקסיית לוויין בעלת מסה קטנה, המקיפה גלקסיה מאסיבית יותר במשך זמן רב עד אשר מתחברות והופכות לגלקסיה גדולה עוד יותר. עם זאת, ישנם מקרים בהם גלקסיות גדולות יותר מתמזגות אחת עם השנייה.

במיזוג, הכוכבים וכוכבי הלכת אשר נמצאים בגלקסיות שמתחברות, לא מתנגשים אחד בשני, מכיוון שבגלקסיה יש בעיקר ריק, והמון מקום בשביל הכוכבים להתפרש. לעומת זאת, קורים מקרים בהן מערכות שמש מתחברות, או שכוכב לכת עובר למערכת חדשה בגלל שנמשך לכוח המשיכה שלה, אך מקרים אלה נדירים ביותר.

== מיזוגי גלקסיות קטנות וגדולות ==
במחקר שנערך באוניברסיטת מערב אוסטרליה ומהסניף המקומי של המרכז הבינלאומי למחקרים רדיו אסטרונומיה (ICRAR), גילו כי גלקסיות גדולות צוברות את רוב המסה שלהן כתוצאה מהתמזגות עם גלקסיות ננסיות. הם אומרים שגלקסיות קטנות יעילות יותר ביצירת כוכבים חדשים באמצעות איסוף גז, ואילו גלקסיות גדולות אינן יוצרות כוכבים חדשים ובמקום "אוכלות" גלקסיות קטנות מהן.

==== טלסקופ החלל סובארו ====
טלסקופ החלל סובארו הצליח להבחין בכוכבים בודדים המתמזגים עם הגלקסיה הננסית NGC 4449 המרוחקת מאיתנו 12.5 מיליון שנות אור, וכך הבחינו שגם הגלקסיה הננסית הזו בולעת גלקסיות קטנות ממנה<ref></ref>.

== המיזוג בין שביל החלב ואנדרומדה ==
שמי כדור הארץ בזמן המיזוג (בעוד כ-3.75 מיליארד שנים)
הגלקסיה שלנו, שביל החלב, וגלקסיית אנדרומדה, הגלקסיה הקרובה ביותר אלינו, צפויות אף הן להתמזג אחת עם השנייה בעוד כ-4 מיליארד שנים. המיזוג הזה יהיה מיזוג גדול, מכיוון שגלקסיית שביל החלב היא גלקסיה גדולה יחסית, וגלקסיית אנדרומדה בערך כפולה בגודלה ממנה. הגלקסיות עומדות להסתובב אחת סביב השנייה, ולהפוך לגלקסיה אליפטית.
במיזוג זה, כוכבי לכת כנראה יעברו ממערכת שמש לאחרת, אך, כפי שצוין קודם, הם לא יתנגשו אחד בשני.

בקבוצת הכוכבים עורב ישנן 2 גלקסיות בתהליך של מיזוג, הנקראות גלקסיות אנטנה. הן יכולות לתת הצצה למיזוג שיתרחש בין שביל החלב ואנדרומדה.

== ראו גם ==
*אסטרונומיה
*אסטרופיזיקה
*חלל
*חקר החלל
*גלקסיה
*כוכב
*כוכב לכת
*היווצרות גלקסיות והתפתחותן
*שביל החלב
*גלקסיית אנדרומדה

== קישורים חיצוניים ==
*[https://www.hayadan.org.il/topic/%D7%9E%D7%99%D7%96%D7%95%D7%92-%D7%92%D7%9C%D7%A7%D7%A1%D7%99%D7%95%D7%AA מיזוג גלקסיות - הידען]
*[http://www.astronomia2009.org.il/info/apod/dec_9_2015/apod-dec9_2015.htm מיזוג גלקסיות - אסטרונומיה]
*[https://davidson.weizmann.ac.il/online/maagarmada/astrophysics/%D7%A9%D7%91%D7%99%D7%9C-%D7%94%D7%97%D7%9C%D7%91-%D7%95%D7%90%D7%A0%D7%93%D7%A8%D7%95%D7%9E%D7%93%D7%94-%D7%92%D7%9C%D7%A7%D7%A1%D7%99%D7%95%D7%AA-%D7%91%D7%9E%D7%A1%D7%9C%D7%95%D7%9C-%D7%94%D7%AA%D7%A0%D7%92%D7%A9%D7%95%D7%AA שביל החלב ואנדרומדה - מכון דוידסון]

==הערות שוליים==

קטגוריה:גלקסיות
גביע המדינה בכדורסל 2012/2013

גביע המדינה בכדורסל לעונת 2012/2013 היא התחרות ה-53 מאז היווסדו של המפעל.

מכבי תל אביב זכתה בגביע המדינה ה-40 בתולדותיה, לאחר ניצחון בגמר על מכבי חיפה.

== סיבוב ראשון ==
{| class="wikitable"
!קבוצה א'
!תוצאה
!קבוצה ב'
|-
|הפועל גליל עליון/קצרין
|74-76
|אליצור מכבי ברק נתניה
|-
|מכבי קריית גת
|96-89
|הפועל תל אביב
|-
|מכבי באר יעקב
|81-103
|מכבי קריית ביאליק
|-
|עירוני קריית אתא
|89-47
|הפועל גלבוע גליל
|-
|עירוני נס ציונה
|78-67
|בני הרצליה
|-
|אליצור יבנה
|85-72
|מכבי אשדוד
|-
|מכבי הוד השרון
|96-39
|הפועל ירושלים
|-
|הפועל כפר סבא
|67-75
|אליצור נווה-דוד רמלה
|-
|מכבי חיפה
|73-114
|הפועל מרנין קריית טבעון/עמק יזרעאל
|-
|מכבי ראשון לציון
| colspan="2" |עלתה לשלב הבא ללא משחק
|-
|מכבי תל אביב
| colspan="2" |עלתה לשלב הבא ללא משחק
|-
|אליצור אשקלון
| colspan="2" |עלתה לשלב הבא ללא משחק
|-
|הפועל אילת
| colspan="2" |עלתה לשלב הבא ללא משחק
|-
|עירוני נהריה
| colspan="2" |עלתה לשלב הבא ללא משחק
|-
|הפועל חולון
| colspan="2" |עלתה לשלב הבא ללא משחק
|-
|הפועל עפולה
| colspan="2" |עלתה לשלב הבא ללא משחק
|}

== שמינית הגמר ==
{| class="wikitable"
!קבוצה א'
!תוצאה
!קבוצה ב'
|-
|מכבי חיפה
|84-93
|מכבי ראשון לציון
|-
|מכבי תל אביב
|64-100
|אליצור אשקלון
|-
|הפועל אילת
|64-65
|הפועל גלבוע גליל
|-
|עירוני נהריה
|101-84
|הפועל ירושלים
|-
|הפועל גלבוע גליל
|104-78
|הפועל חולון
|-
|מכבי אשדוד
|75-82
|הפועל תל אביב
|-
|הפועל עפולה
|103-87
|בני הרצליה
|-
|הפועל כפר סבא
|89-73
|מכבי באר יעקב
|}

== רבע הגמר ==
{| class="wikitable"
!קבוצה א'
!תוצאה
!קבוצה ב'
|-
|מכבי תל אביב
|77-93
|הפועל חולון
|-
|מכבי באר יעקב
|104-88
|מכבי אשדוד
|-
|הפועל ירושלים
|70-86
|הפועל אילת
|-
|בני הרצליה
|88-67
|מכבי חיפה
|}

== חצי הגמר ==
{| class="wikitable"
!קבוצה א'
!תוצאה
!קבוצה ב'
!קלעים מובילים
|-
|מכבי תל אביב
|80-85
|מכבי אשדוד
|יוגב אוחיון 18/ דיימון סימפסון 26
|-
|הפועל ירושלים
|80-61
|מכבי חיפה
|ג'וש דאנקן 18 / דונטה סמית' 20
|}

== הגמר ==
מכבי תל אביב, תחת המאמן דייוויד בלאט, זכתה בגביע המדינה ה-40 בתולדותיה.

כבר בדקות הראשונות החלה מכבי תל אביב במטווח שלשות של שחקניו של שהובילו את הקבוצה ליתרון דו ספרתי. מצד השני חוץ מגל מקל, שחקני מכבי חיפה פתחו בצורה חלשה והמחצית נגמרה ביתרון של 9 נקודות למכבי תל אביב 31–42. ברבע השלישי, חזרה מכבי חיפה למשחק וצימקה את הפיגור לנקודה בלבד. ברבע האחרון מקל המשיך לקלוע מכל מצב, ומכבי חיפה עלתה ליתרון ראשון - 4 הפרש. בנקודה זו, כשהיה נדמה שמכבי חיפה בדרך לזכייה, החלו שחקניו של המאמן בראד גרינברג להחטיא זריקות, לאבד כדורים, ואחרי סדרת החלטות שגויות של פול סטול, הצליחה מכבי תל אביב לפתוח פער שנשמר עד לסיום.

<br />

== קישורים חיצוניים ==
* אלישע שוחט, ספר הכדורסל הישראלי, [https://www.yumpu.com/ar/document/read/61848121/-/272 עמודים 544-547]
* [https://www.youtube.com/watch?v=zXTj91-HWOM מכבי תל אביב - מכבי חיפה 68:76, גמר גביע המדינה 12/13], ערוץ היוטיוב של מכבי תל אביב
* 
* 
* 

== הערות שוליים ==

קטגוריה:2012 בישראל: כדורסל
קטגוריה:2013 בישראל: כדורסל
קטגוריה:תחרויות כדורסל ב-2012
קטגוריה:תחרויות כדורסל ב-2013
קטגוריה:עונות בגביע המדינה בכדורסל
אוגוסט פיליפ, דוכס שלזוויג-הולשטיין-זונדרבורג-בק

אוגוסט פיליפ, דוכס שלזוויג-הולשטיין-זונדרבורג-בק (בגרמנית: August Philipp von Schleswig-Holstein-Sonderburg-Beck; 11 בנובמבר 1612 – 6 במאי 1675) היה נסיך דני-גרמני וחבר בית אולדנבורג.

== ביוגרפיה ==
אוגוסט פיליפ נולד ב-11 בנובמבר 1612 בזונדרבורג, שלזוויג (כיום סונדרבורג, דנמרק), כבנם החמישי של אלכסנדר, דוכס שלזוויג-הולשטיין-זונדרבורג ודורותיאה משוורצבורג-זונדרסהאוזן, בתם של יוהאן גינטר הראשון, רוזן שוורצבורג-זונדרסהאוזן ואנה מאולדנבורג-דלמנהורסט. בשנת 1633, בגיל 21, הוא היגר לגרמניה. לאחר שרכש את אזור בק בווסטפאליה בשנת 1646, הוא נטל את התואר דוכס שלזוויג-הולשטיין-זונדרבורג-בק.

ב-6 במאי 1675 מת אוגוסט פיליפ בבק, ובנו אוגוסט, דוכס שלזוויג-הולשטיין-זונדרבורג-בק ירש את נחלותיו ותאריו. בשנת 1689 מת אוגוסט ללא ילדים, ואחיו פרידריך לודוויג, דוכס שלזוויג-הולשטיין-זונדרבורג-בק ירש את הדוכסות.

==משפחתו==
ב-15 בינואר 1645 התחתן אוגוסט פיליפ עם קלרה מאולדנבורג, בתו של אנטון השני, רוזן דלמנהורסט, אולם לא היו להם ילדים.

ביוני 1649 הוא התחתן בשנית עם אחות אשתו הראשונה, סידוניה מאולדנבורג, ממנה נולדה לו בת אחת:
* סופיה לואיזה משלזוויג-הולשטיין-זונדרבורג-בק (1650–1714), התחתנה עם פרידריך, רוזן ליפה-בראקה

ב-12 באפריל 1651 התחתן אוגוסט פיליפ בשלישית עם מריה זיבילה מנסאו-זארבריקן, בתו של וילהלם לודוויג, רוזן נסאו-זארבריקן, ממנה נולדו לו 11 ילדים:
* אוגוסט, דוכס שלזוויג-הולשטיין-זונדרבורג-בק (1652–1689), התחתן עם הדוויג לואיזה, רוזנת ליפה-אלפרדיסן
* פרידריך לודוויג, דוכס שלזוויג-הולשטיין-זונדרבורג-בק (1653–1728), התחתן עם לואיזה שרלוטה, דוכסית שלזוויג הולשטיין-זונדרבורג-אוגוסטנבורג
* דורותיאה אמליה משלזוויג-הולשטיין-זונדרבורג-בק (1656–1739), התחתנה עם פיליפ ארנסט, רוזן ליפה-אלפרדיסן
* סופיה אליזבת משלזוויג-הולשטיין-זונדרבורג-בק (1658–1724)
* סופיה אלאונורה משלזוויג-הולשטיין-זונדרבורג-בק (1658–1744)
* וילהלמינה אוגוסטה משלזוויג-הולשטיין-זונדרבורג-בק (1659)
* לואיזה קלרה משלזוויג-הולשטיין-זונדרבורג-בק (1662–1729)
* מקסימיליאן וילהלם משלזוויג-הולשטיין-זונדרבורג-בק (1664–1692)
* אנטון גינטר משלזוויג-הולשטיין-זונדרבורג-בק (1666–1744)
* ארנסט קזימיר משלזוויג-הולשטיין-זונדרבורג-בק (1668–1695), התחתן עם מריה כריסטינה, ברונית פון פרסינג
* קרל גוסטב משלזוויג-הולשטיין-זונדרבורג-בק (1672)

== אילן יוחסין ==

==קישורים חיצוניים==

* A. D. Jørgensen: August Philipp, Hertug af Sønderborg-Beck. In: Carl Frederik Bricka (Hrsg.): Dansk biografisk Lexikon. Tillige omfattende Norge for Tidsrummet 1537–1814. 1. Auflage. Band 1: Aaberg–Beaumelle. Gyldendalske Boghandels Forlag, Kopenhagen 1887, S. 378–379 ([http://runeberg.org/dbl0396/1/.html dänisch, runeberg.org]).

קטגוריה:דוכסים גרמנים
קטגוריה:בית אולדנבורג
קטגוריה:ילידי 1612
קטגוריה:נפטרים ב-1675
כוחו של הרגע הזה

כוחו של הרגע הזה: מדריך רוחני להארה (באנגלית: The Power of Now) הוא ספר מאת אקהרט טולה, שיצא לאור ב־1997. הספר מיועד להיות מדריך לחיים יומיומיים ומדגיש את חשיבות החיים ברגע זה תוך קבלה וראיה צלולה ומלאה של כל מה שמתרחש ברגע הנוכחי. הספר תורגם לעברית על ידי עדית בן פורת.

הספר הומלץ על ידי אופרה ווינפרי ותורגם ל-33 שפות. נכון לשנת 2009, ההערכה היא כי שלושה מיליון עותקים נמכרו בצפון אמריקה.

== סקירה כללית ==
הספר שואב השראה ממגוון של מסורות רוחניות, ותואר על ידי אחד הסוקרים כ"בודהיזם מעורב עם מיסטיקה וכמה התייחסויות לישו, מעין חידוש ניו-אייג ' למסורת הזן ". הספר משתמש במסורות אלו כדי לתאר "מערכת אמונות המבוססת על חיים ברגע הנוכחי". המסר העיקרי שלו הוא שהבעיות הרגשיות של האנשים מושרשות בהזדהות עם שכלם. המחבר כותב כי בני האדם צריכים להיות מודעים ל-"רגע הנוכחי שלהם" במקום לאבד את עצמם בדאגה ובחרדה לגבי העבר או העתיד.

על פי הספר, רק הרגע הנוכחי הוא חשוב, והעבר של האדם והעתיד שלו נמצאים מחשבות שלו. המחבר טוען כי התעקשותם של אנשים שיש להם שליטה על חייהם היא אשליה "שמביאה רק מביאה". הספר מתאר גם שיטות של הרפיה ושל מדיטציה כדי לסייע לקוראים לעגן את עצמם בהווה. הצעות אלה כוללות האטת החיים על ידי הימנעות מריבוי משימות, שהייה בטבע, ושחרור הדאגות לגבי העתיד. כמה מן המושגים הכלולים ב"כוחו של הרגע הזה", כגון האגו האנושי והשפעותיו השליליות על האושר, מפורטים עוד בספריו המאוחרים יותר של המחבר, ובמיוחד ב"ארץ חדשה" (2005).

== ראו גם ==
* אוטוביוגרפיה של יוגי
* תשומת לב

== קישורים חיצוניים ==

* 
* 

== הערות שוליים ==

קטגוריה:ספרי עזרה עצמית
קטגוריה:ספרים רוחניים
קטגוריה:ספרי 1997
מרצדס-בנץ W105

מרצדס-בנץ W105 (בגרמנית: Mercedes-Benz W105) היא מכונית סלון, 4 דלתות סדאן מסדרת "Ponton-Mercedes", אשר יוצרה על ידי יצרנית הרכב הגרמנית מרצדס-בנץ בין השנים 1956–1959.

=="מרצדס-בנץ W105"==
* יוצרו 27,845 יחידות.
* 6 נוסעים.
* 4 דלתות.
* מנוע קירור מים.
* מאייד כפול מסוג "Solex 32 PAATI".
* מערכת חשמל - 12 ואט.
* מידות צמיגים: 6.40x13.
* שעון אנלוגי - ממוקם במרכז הדשבורד.
* מנוף תמסורת ההילוכים - ממוקם מתחת לגלגל ההגה (מימין).
* קיבולת מכל דלק - 56 ליטר.
* תאוצה בין 0-100 קמ"ש היא 16.2 שניות.
* בין השנים 1964-1971 דגמי "מרצדס-בנץ W105" צולמו למספר סרטים עלילתיים.

==גלריה==
<gallery mode="packed" heights="100">
קובץ:Mercedes-Benz 219 grey vr.jpg | "מרצדס-בנץ W105" 
קובץ:Mercedes-Benz 219 grey hr.jpg | "מרצדס-בנץ W105" 
קובץ:Mercedes-Benz 219 Ponton (8259470763).jpg | "מרצדס-בנץ W105" 
קובץ:Mercedes-Benz 219 1959.jpg | "מרצדס-בנץ W105", שנת 1959 
קובץ:Mercedes 219, 1957 - front.jpg | "מרצדס-בנץ W105", שנת 1957 
קובץ:Mercedes 219, 1957 - Steering Wheel.jpg | "מרצדס-בנץ W105", שנת 1957 - מבט לתא הנהג 
קובץ:Mercedes-Benz, classic in black and white, photography by david adam kess, pic. a1a.jpg | "מרצדס-בנץ W105" - מבט ללוח מחוונים
קובץ:Mercedes-Benz, classic in black and white, photography by david adam kess, pic. a1a, front seat.jpg | "מרצדס-בנץ W105" - מבט למושבים הקדמיים
קובץ:Mercedes-Benz, classic in black and white, photography by david adam kess, pic. a1a, back seat.jpg | "מרצדס-בנץ W105" - מבט למושבים האחוריים 
קובץ:Mercedes 219, 1957.jpg | "מרצדס-בנץ W105", שנת 1957 
קובץ:Mercedes-Benz, classic in black and white, photography by david adam kess, pic. a1a, front logo.jpg | "מרצדס-בנץ W105" - מבט ללוגו היצרן מרצדס-בנץ 
קובץ:Mercedes-Benz 219 Ponton (8260537624).jpg | "מרצדס-בנץ W105"
</gallery>

==ראו גם==
* מרצדס-בנץ W108
* מרצדס-בנץ W114
* מרצדס-בנץ W120

== קישורים חיצוניים ==

* 
* [http://www.mercedes-benz.com אתר מרצדס-בנץ העולמי]
* [http://www.mercedes-benz.co.il אתר מרצדס-בנץ ישראל]

==הערות שוליים==

קטגוריה:מכוניות סלון
קטגוריה:דגמי מכוניות שהושקו ב-1956
W105
קטגוריה:כלי רכב גרמניים
אבי בוחבוט

אבי בוחבוט (נולד ב-18 במאי 1969) הוא מאמן כדורגל ישראלי.

==קריירה==
ב-28 באפריל 2010 סיים את קורס מאמני הפרו של ההתאחדות לכדורגל.

ב-30 בספטמבר 2012 מונה בוחבוט לעוזרו של שרון אביטן בהפועל אשקלון.

בקיץ 2016 מונה בוחבוט למאמנה של הפועל ירוחם מליגה ג', עמה עלה לליגה ב' בתום עונת . במרץ 2018 מונה למאמנה של מ.ס. דימונה מליגה א' מחוז דרום. כחודש לאחר מכן ירדה הקבוצה לליגה ב' ובוחבוט חזר לאמן את ירוחם.

ב-19 בפברואר 2019 מונה בוחבוט למאמן של מ.ס. אשדוד מליגת העל. תחתיו, ניצחה אשדוד, חמישה מתוך שישה משחקים בפלייאוף התחתון והצליחה להישאר במפתיע בליגת העל. בסוף העונה החליטה הקבוצה שלא להמשיך את החוזה לעונה הבאה, למרות מסע ההישרדות המוצלח שלה.

ב-26 בינואר 2020 מונה למאמן מכבי עירוני נתיבות מליגה ב'.

ב-7 בספטמבר 2020 מונה למאמן מ.ס. דימונה מליגה א'. 

ב-6 בינואר 2022 מונה למאמן הפועל אשקלון אך לאחר כמה משחקים סיים את תפקידו.

==הערות שוליים==

קטגוריה:מאמני כדורגל ישראלים
קטגוריה:מאמני מכבי באר שבע
קטגוריה:מאמני מכבי עירוני בת ים
קטגוריה:מאמני מועדון ספורט אשדוד
קטגוריה:ישראלים שנולדו ב-1969
מייקל סטיבנס

מייקל סטיבנס (באנגלית: Michael Stevens; נולד ב-23 בינואר 1986) הוא מחנך, קומיקאי, עורך וידאו, ואישיות אינטרנטית.

== ביוגרפיה ==
סטיבנס נולד בינואר 1986, בקנזס סיטי, מיזורי. אמו עבדה כעוזרת הוראה ואביו עסק בהנדסה כימית. המשפחה עברה לסטילוול שבקנזס ב-1991. סטיבנס למד בתיכון "Blue Valley", שם השתתף בחוגי הדרמה והדיפלומטיה. הוא בוגר אוניברסיטת שיקגו בבפסיכולוגיה וספרות אנגלית.

את חלק מהסרטונים שיצר הוא העלה הוצגו בערוצי היוטיוב "College Humor" ו"פאני אור דיי". תחת שם המשתמש "CamPain 2008", החל סטיבנס להשתמש בסופראימפוזיציה ודיבוב כדי ליצור סרטונים קומיים קצרים על המועמדים בבחירות לנשיאות ארצות הברית 2008.

סטיבנס יצר והנחה את ערוץ היוטיוב "Vsauce" ובתחילת דרכו יצר תכנים הקשורים למשחקי מחשב. בשל הפופולריות של סדרת הסרטונים החינוכית שלו שנשאה את השם "DOT", הוא החל ליצור תכנים בנושאים כמו מדע, פילוסופיה, תרבות ואשליות אופטיות.

ב-2017, הוא יצר וכיכב בסדרה "מיינד פילד" (Mind Field), והופיע יחד עם אדם סאווג' בסבב ההופעות החינוכי "בריין קאנדי לייב" ברחבי ארצות הברית.

סטיבנס הפך לאחד היוטיוברים המצליחים ביותר, עם יותר מ-17 מיליון רשומים וכ-2.1 מיליארד צפיות, נכון ל-6 בספטמבר 2021.

==קישורים חיצוניים==

* 

קטגוריה:קומיקאים אמריקאים
קטגוריה:אנשי חינוך אמריקאים
קטגוריה:יוטיוברים אמריקאים
קטגוריה:אמריקאים שנולדו ב-1986
ג'ון ל. וייטהד ג'וניור

ג'ון ליימן וייטהד ג'וניור (באנגלית: ; 14 במאי 1924 – 6 בספטמבר 1992) היה אמריקאי ששירת בחיל האוויר של ארצות הברית כטייס קרב במלחמת העולם השנייה (כחלק מטייסי טסקיגי), מלחמת קוריאה, ומלחמת ווייטנאם.

וייטהד היה האפרו-אמריקאי הראשון שסיים את לימודיו בבית הספר של חיל האוויר האמריקאי, הראשון ששירת כמורה למטוסי סילון, והראשון שהטיס את המפציץ B-47 סטרטוג'ט.

הוא נקבר ב-14 בספטמבר 1992 בבית הקברות ריברסייד.

==קישורים חיצוניים==

* 

==הערות שוליים==

קטגוריה:טייסי חילות האוויר של צבא ארצות הברית במלחמת העולם השנייה
קטגוריה:אנשי הכוחות המזוינים של ארצות הברית במלחמת קוריאה
קטגוריה:אנשי הכוחות המזוינים של ארצות הברית במלחמת וייטנאם
קטגוריה:טייסים אפרו-אמריקאים
קטגוריה:אמריקאים שנולדו ב-1924
קטגוריה:אמריקאים שנפטרו ב-1992
חיים אלמקיס

חיים אלמקיס (נולד ב-20 בדצמבר 1973) הוא סטנדאפיסט, קומיקאי, שחקן סופר ומדבב ישראלי המוכר בין היתר כג'ינג'י בסדרת הנוער זבנג! וכדודו תפוח בסדרה מ.ק. 22.

==קריירה==
אלמקיס החל את דרכו בסרט הישראלי "סוף המשחק". בהמשך שיחק שורה של תפקידים קומיים ודרמטיים, בין היתר, בסדרת הנוער זבנג וסדרת האנימציה מ.ק 22, ובסדרות "מה היא עושה איתו?" ב"קומדי בר" עם יעקב כהן ששודרה בערוץ 2, מרחב ירקון, זינזאנה, דו"ח איבגי סוויסה ועוד. כסנדטאפיסט אורח בתוכנית הלילה עם ליאור שליין ששודרה בערוץ 10, בדרמה הקומית בלדה לסוכן ביטוח ב-2005 בתוכנית "יתוש בראש" של החינוכית.

השתתף כחבר קבוע בסדרה עובר כל גבול ששודרה בערוץ ביפ המעלה מערכוני סדנדאפ. שימש כאורח קומי אצל יאיר לפיד, השתתף בסדרה דוקומדיה בערוץ 1 והיה בתפקיד אורח בזאפ לראשון, זינזאנה וכוכבי השכונה עם גרייניק ואלתרמן.

שיחק בהצגה רומיאו ויוליה בתיאטרון חיפה בתפקיד פאריס.

מנחה, תסריטאי ראשי ובין יוצרי הסדרה "לא עוד סרט זיכרון " בטלוויזיה החינוכית שעסקה בנערים ונערות ממשפחת השכול.

ב-1997 שיחק בסרטו של יוני דרמון "סוף המשחק".

כסטנדאפיסט החל דרכו בשנת 1995 במועדון הדומינו גרוס, יחד עם אמנים כמו אדיר מילר, אסי כהן, עדי אשכנזי וגורי אלפי. כיום הוא אמן בית במועדון הסטנדאפ פקטורי בתל אביב.

למד קולנוע 4 שנים בקמרה אובסקורה, במגמת תסריטאות ובימוי.

ב-2020 הוציא את ספרו הראשון יחד עם אלי גלפרין, "סוגר פינה".

אלמקיס עובד עם נוער בסיכון בתחום הווידאותרפיה, טיפול באמצעות קולנוע ומרצה במרכז שרון ישראל ובמרכז האקדמי קריית אונו לווידאותרפיה והנחיית קבוצות. בנוסף הוא מלמד קולנוע ותקשורת בתיכון עתידים באור עקיבא.
{| class="wikitable"
|-
!שם הסדרה/סרט !! שם הדמות !! שנה
|-
| סוף המשחק/גיים אובר || בנג'י || 1996
|-
| מרחב ירקון || מני || 1997
|-
| זבנג! || ג'ינג'י (רונן שגיב) || 1998-1999
|-
| דו"ח איבגי & סוויסה || חיים || 1999
|-
| אינג'יל || || 2001
|-
| שוף על הפרצוף || פופקין (דיבוב ושיר פתיחה) || 2001
|-
| להיות כוכב || זוהר || 2003
|-
| לא נפסיק לצחוק || מופע סטנדאפ || 2003
|-
| מ.ק. 22 || דודו תפוח (מדובב) || 2004
|-
| רק כלבים רצים חופשי || יפת (תפקיד אורח) || 2007
|-
| רגליים קרות || צלם (תפקיד אורח) || 2009
|-
| חסמבה דור 3 || גלאון || 2013
|-
| שנות ה-90 || ג'קי אלמושנינו ||2022
|}

== קישורים חיצוניים ==

== הערות שוליים ==

קטגוריה:סטנדאפיסטים ישראלים
קטגוריה:בדרנים ישראלים
קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:מדבבים ישראלים
קטגוריה:בוגרי קמרה אובסקורה - בית הספר לאמנות
קטגוריה:ישראלים שנולדו ב-1973
גן חסידי אומות העולם

גן חסידי אומות העולם הוא חלק ממתחם יד ושם, הממוקם על הר הזיכרון בירושלים. גן החסידים נועד להנציח את שמותיהם של אותם לא יהודים שבתקופת השואה סיכנו את חייהם או נרצחו על מנת להציל יהודים מהשמדה על ידי הנאצים, וזאת ללא קבלת תמורה.

שדרת חסידי אומות העולם נחנכה ב-1962 בנוכחות שרת החוץ גולדה מאיר. סביב אתר יד ושם נטועים עצים ותחת כל אחד מהם שלט עם שם חסיד אומות העולם ומדינת המוצא שלו. בשדרת חסידי אומות העולם, שהוקדשה למטרה זו, כ-2,000 עצים.

בשנת 1996 נחנך גן חסידי אומות העולם. אדריכלי הגן היו אדריכלי הנוף ליפא יהלום ודן צור. יתר שמותיהם של כ-27 אלף חסידי אומות העולם שהוכרו עד כה (2019) חקוקים בגן חסידי אומות העולם בסדר אלפביתי על קירות שיש, לפי ארץ מוצאם. על קיר הכבוד בגן חסידי אומות העולם מוקדש קיר נפרד לכל מדינה.

כמו כן, טקסי הענקת אותות חסידי אומות העולם מתקיימים בגן. התואר מוענק בטקס למצילים, כולל אלה שכבר נפטרו וקרוביהם; התואר מוענק לעיתים בארץ הנמען על ידי שגריר ישראל, והוא מעניק מדליה מיוחדת ועליה שמם.

בעבר הייתה נהוגה נטיעת עץ בגן חסידי אומות העולם, אך עד מועד חנוכת הגן זכו קרוב ל-14,000 חסידי אומות עולם להכרה, ומכיוון שלא נותר מקום באתר לנטיעת עץ לכבוד כל אחד מהם, לא נהוגה נטיעה כעת. הנוהג הנוכחי הוא הענקת מדליה ותעודה, וחקיקת שם חסיד אומות העולם על קיר השיש בגן חסידי אומות העולם.

מאות שמות חדשים נוספים לקירות בגן מדי שנה. בשנת 2011 הורחב הגן ונבנו קירות חדשים.

==גלריה==
<gallery widths="120px" heights="150px" perrow="5">
File:גן חסידי אומות העולם ביד ושם - מראה חלקי.jpg|thumb|גן חסידי אומות העולם ביד ושם - כניסה מזרחית לגן
File:גן חסידי אומות העולם.jpg|thumb|גן חסידי אומות העולם ביד ושם - מראה חלקי
File:גן חסידי אומות העולם, יד ושם.jpg|thumb|גן חסידי אומות העולם ביד ושם - מראה חלקי
File:גן חסידי אומות העולם ביד ושם.jpg|thumb|גן חסידי אומות העולם ביד ושם - מראה חלקי
</gallery>

==קישורים חיצוניים==
* [https://www.yadvashem.org/yv/he/exhibitions/righteous/milestones.asp אבני דרך בפעילות המחלקה לחסידי אומות העולם ביד ושם], באתר יד ושם

== הערות שוליים ==

*
קטגוריה:יד ושם: אנדרטאות
קטגוריה:דפים עם תרגומים שלא נסקרו
קטגוריה:ירושלים: גנים ופארקים
ג'פרי יאנג

ג'פרי יאנג (באנגלית: Jeffrey Young; נולד ב-9 במרץ 1950) הוא פסיכולוג אמריקאי, מפתח שיטת ה"סכמה תרפיה".

את התואר הראשון השלים יאנג באוניברסיטת ייל. לאחר מכן המשיך ללמוד לתואר שני ושלישי באוניברסיטת פנסילבניה, שם עשה את הפוסט-דוקטורט אצל ד"ר אהרון בק, מייסד גישת הטיפול הקוגניטיבי ובהמשך הטיפול הקוגניטיבי-התנהגותי (CBT).

הוא כתב ספרים רבים על טיפול קוגניטיבי-התנהגותי וסכמה תרפיה, שנועדו בעיקר לפסיכותרפיסטים. ספרו, "Reinventing Your Life", מיועד לציבור הרחב.

== קישורים חיצוניים ==
* [https://www.gulfbend.org/poc/view_doc.php?type=doc&id=28617 ד"ר דויד ון-נויס, ריאיון עם ד"ר ג'פרי יאנג.]

קטגוריה:בוגרי אוניברסיטת ייל
קטגוריה:בעלי תואר דוקטור מאוניברסיטת פנסילבניה
קטגוריה:פסיכולוגים אמריקאים
קטגוריה:אמריקאים שנולדו ב-1950